**CRNA GORA**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.** 05-19-16919-24/23

**Podgorica,** 19.04.2024.

Na osnovu člana 56 stav 1 tačka 6, člana 69 i člana 71 stav 1 Zakona o zaštiti podataka o ličnosti („Sl. list CG“ br. 79/08, 70/09, 44/12 i 22/17), a odlučujući po Prigovoru Kliničkog centra Crne Gore, br. 05-19-16919-21/23 od 29.03.2024. godine, izjavljenim na Zapisnik o izvršenom nadzoru, br.06-19-16919-19/23 od 20.03.2024. godine, Savjet Agencije za zaštitu ličnih podataka i slobodan pristup informacijama je na sjednici održanoj dana 17.04.2024. godine, donio

**R J E Š E N J E**

**I Odbija se Prigovor subjekta nadzora- Kliničkog centra Crne Gore, br. 05-19-16919-21/23 od 29.03.2024. godine, podnijet na Zapisnik o izvršenom nadzoru, br.06-19-16919-19/23 od 20.03.2024. godine, kao neosnovan.**

**II Zabranjuje se neovlašćeni pristup i izuzumanje ličnih podataka sadržanih u medicinskom informacionom sistemu ,,Heliant“ Kliničkog centra Crne Gore, bez adekvatnog pravnog osnova i u svrhe suprotne zakonu.**

**III Naređuje se subjektu nadzora Kliničkom centru Crne Gore da obezbijedi mjere zaštite medicinskog informacionog sistema ,,Heliant“ koje moraju odgovarati prirodi i karakteru podataka koji se obrađuju, uzimajući u obzir najviši nivo tehnologije i troškove njihovog sprovođenja.**

**IV Naređuje se subjektu nadzora Kliničkom centru Crne Gore da Interna Pravila obrade i zaštite ličnih podataka dopuni na način što će istim propisati obradu ličnih podataka u okviru medicinskog informacionog sistema ,,Heliant“, odnosno precizirati ko, kada, na koji način, u koje svrhe i pod kojim uslovima može pristupiti podacima sadržanim u ovom sistemu i vršiti njihovu obradu, kao i da odredi koji zaposleni i kojim ličnim podacima imaju pristup, kao i kategorije podataka koji se mogu dati na korišćenje i uslove za korišćenje istih.**

**V Naređuje se subjektu nazdora, da u roku od 15 dana od dana prijema ovog Rješenja, pisanim putem obavijesti Agenciju za zaštitu ličnih podataka i slobodan pristup informacijama o preduzetim mjerama iz stavova III i IV ovog Rješenja**.

**O b r a z l o ž e nj e**

Postupajući po Rješenju Agencije za zaštitu ličnih podataka i slobodan pristup informacijama br.05-19-16919-16/23 od 11.03.2024. godine, kojim se stavom I djelimično usvaja prigovor XX Podgorica br.05-19-16919-12/23 od 12.02.2024. godine izjavljen na Zapisnik o izvršenom nadzoru, br. 05-19-1919-8/23 od 11.01.2024. godine, u dijelu koji se odnosi na izuzimanje i dostavljanje njegovih ličnih podataka iz medicinskog informacionog sistema (,,Heliant“) Kliničkog centra Crne Gore; dok se stavom II istog, nalaže Odsjeku za nadzor da u roku od 7 dana, od dana prijema ovog Rješenja, izvrši dopunski nadzor kod subjekta Kliničkog centra Crne Gore, u cilju utvrđivanja potpunog činjeničnog stanja u vezi sa izuzimanjem podataka iz medicinskog informacionog sistema ,, Heliant“, koje je izvršeno radi utvrđivanja vremena pregleda podnosioca Prigovora, u skladu sa članom 50 stav 1 tačka 1 Zakona o zaštiti podataka o ličnosti, od strane kontrolora Agencije izvršen je nadzor u prostorijama subjekta nadzora Kliničkog centra Crne Gore, Ljubljanski put bb Podgorica, i shodno tome sačinjen Zapisnik o izvršenom dopunskom nadzoru, br. 06-19-16919-19/23 od 20.03.2024. godine.

U postupku nadzora je utvrđeno činjenično stanje i Zapisnikom je, između ostalog, konstatovano: da pristup zdravstvenom informacionom sistemu ,,Heliant“ imaju svi koji rade kroz sistem Heliant, a to su odjeljenja, ambulante, laboratorije, itd. uz svoj korisnički nalog; da se korisnički nalog dobija na zahtjev od glavne sestre Kliničkog centra, sa tačnim podacima zaposlenog, uz matični broj zaposlenog, glavna sestra odlučuje ko će šta ,,vidjeti“ odnosno čemu će imati pristup, jer moraju imati pristup samo svojoj klinici; da su obezbijedjene mjere zaštite jer, npr sa hirurgije koja ima nekoliko odjeljenja je određeno samo jedno lice koje ima pristup ,,Heliant“ sistemu, uz svoj korisnički nalog i šifru; da svaki korak ostaje zapisan u sistemu, vidi se istorija ulazaka i izlazaka; da u IT Službi ima 16 zaposlenih i da samo određeni broj njih ima pristup Heliant-u jer su zaposleni i drugi inženjeri koji se bave drugim softerima; da je na pitanje kontrolora, ko je, po kom pravnom osnovu i po čijem ovlašćenju dostavio punomoćniku KC CG izuzete podatke iz medicinskog informacionog sistema ,, Heliant“ koje podatke je isti dostavio Osnovnom sudu u Podgorici, ovlašćeno lice subjekta nadzora, XX, nakon obavljenog telefonskog razgovora sa punomoćnikom Kliničkog centra CG, je odgovorio da je tadašnja direktorica XX, izvukla podatke iz svog kompjutera za potrebe sudskog postupka i dala ih punomoćniku koji ih je dostavio sudu, s obzirom da direktor ima pristup ,, Heliant“ ,sistemu po dva osnova i kao ljekar specijalista i kao direktor. Kontroloru je na njegov zahtjev dozvoljen pristup Heliant sistemu, od strane nadzora prisutne XX, te uvidom u isti utvrđeno, da kada klikne na stranicu, tkz. prozor ,, pretraga pacijenata,, neophodno je, u konkretnom slučaju, za lice XX upisati JMBG; s obzirom da kada se ukuca ime i prezime XX pojavljuju se 2 lica sa istim imenom, te je nadzoru prisutna XX ukucala matični broj za traženo lice; da je JMBG, prema njenim navodima, nije obavezno polje. Uvidom u polje ,, pretraga pacijenta,, - glavna strana, utvrdjeno je da se pojavljuju polja: prezime, ime, ime roditelja, JMBG, datum rodjenja, broj kartona/ br. isprave.

Pretragom za pacijenta XX otvara se lista specijalističkih pregleda, izmedju ostalog i sporni izvještaj iz evidencije pacijenata od 18.03.2022. godine.

Na osnovu utvrđenog činjeničnog stanja u postupku nadzora između ostalog konstatuje se sljedeće: da prema odredbi člana 9 Zakona o parničnom postupku, sud utvrdjuje sve činjenice od kojih zavisi odluka o osnovanosti zahtjeva, a po osnovu slobodnog sudijskog uvjerenja, na osnovu savjesne i brižne ocjene svakog dokaza zasebno i svih dokaza zajedno, kao i na osnovu rezultata cjelokupnog postupka odlučuje koje činjenice će uzeti kao dokaze; da iz ovoga proizilazi da ZPP prihvata slobodnu ocjenu dokaza kao jedno od načela, koje sudu omogućuje da odlučuje na osnovu svog slobodnog sudijskog uvjerenja, ali tako da to uvjerenje mora proizaći iz savjesne i brižljive ocjene dokaza i rezultata cjelokupnog postupka; da imajuću u vidu prednje navedeno, a kod činjenice koja je utvrdjena na osnovu izjave ovlašćenog predstavnika subjekta nadzora da je tadašnja direktorica izvukla podatke iz svog kompijutera a za potrebe sudskog postupka i iz navoda zapisnika o pripremnom ročištu Osnovnog suda u Podgorici, posl. Oznake P.br. 4158/22 jedan od 13.12.2022. godine i drugi od 07.02.2023. godine, zakonska odredba iz člana 104 st. 2 Zakona o upravnom postupku nesumnjivo obavezuje organ koji vodi upravni postupak, da prekine isti, saznanjem da se vodi postupak pred nadležnim sudom, ali samo kada se radi o prethodnom pitanju; vodjenje upravnog postupka potvđuje se da su stekli zakonski uslovi, da se do donošenja odluke nadležnog suda, a ovo tim prije, što se radi o pravnoj kvalifikaciji pribavljenog dokaza (medinskog dokumenta – izvještaj iz ,,Heliant sistema) na kojima se izmedju ostalog i zasniva tužba odnosno odbrana KC CG, te ocjeni istih od strane postupajećeg sudije u predmetu, posl.oznake P. Br.4158/22, koji prekid postupka traje do pravosnažnog okončanja postupka, dok se u dijelu pravila zdravstvenog sistema ,, Heliant,, nadzor nastavljen.

Protiv navedenog Zapisnika o izvršenom nadzoru, podnijet je Prigovor, br. 05-19-16919-21/23 od 29.03.2024. godine u kojem se navodi sljedeće: da se ističe prigovor u dijelu Zapisnika kojim je nadzorom konstatovano da je Informacioni sistem ,,Heliant**“** korišćen suprotno svrsi i da je bio ,,ključ,, za neovlašćenu pretragu ličnih podataka i izuzimanje istih, jer nije određeno kada i pod kojim uslovima direktor KCCG može pristupiti ličnim podacima i vršiti njihovu obradu; da su predmetni podaci korišćeni isključivo za potrebe sudskog postupka, u kojem je tužilac dostavio informacije o zdravstvenom pregledu u KCCG, te je predmetni podatak o vremenu pristupa iste osobe, kada je tužilac u radnom sporu pribavljen i dostavljen sudu radi potpunog utvrđenog činjeničnog stanja i da se ne može govoriti da je takav podatak zloupotrijebljen jer je isti poslat isključivo sudu i to nakon podnošenja tužbe od strane XX.

Nakon razmatranja spisa predmeta, navoda iz Zapisnika o izvršenom nadzoru i navoda iz Prigovora, Savjet Agencije je odlučio kao u dispozitivu ovog Rješenja iz sljedećih razloga:

Zakon o zaštiti podataka o ličnosti (,,Sl. List CG“, br. 79/08, 70/09, 44/12 i 22/17) – ZZLP u članu 2 stavovi 1 i 2 propisuje da se lični podaci moraju obrađivati na pošten i zakonit način i da se ne mogu obrađivati u većem obimu nego što je potrebno da bi se postigla svrha obrade, niti na način koji nije u skladu sa njihovom namjenom. Članom 4 propisano je da se zaštita ličnih podataka obezbjeđuje svakom licu bez obzira na državljanstvo, prebivalište, rasu, boju kože, pol, jezik, vjeru, političko i drugo uvjerenje, nacionalnost, socijalno porijeklo, imovno stanje, obrazovanje, društveni položaj ili drugo lično svojstvo.

Podaci o zdravstvenom stanju, saglasno članu 9 stav 1 tačka 7, predstavljaju posebnu kategoriju ličnih podataka tzv.osjetljivih podataka koji se posebno označavaju i štite, shodno Pravilniku o načinu označavanja i zaštite posebne kategorije ličnih podataka ("Službeni list Crne Gore", br. 011/11 od 18.02.2011) i obrađuju pod uslovima propisanim članom 13 ZZPL-a.

Korisnik ličnih podataka, shodno članu 9 stav 1 tačka 4 ZZPL-a je svako fizičko ili pravno lice , državni organ, organ državne uprave, organ lokalne samouprave ili lokalne uprave i drugi subjekti koji vrše javna ovlašćenja, a nije lice čiji se lični podaci obrađuju, prvobitni rukovalac zbirke, obrađivač ličnih podataka ili lice zaposleno kod rukovaoca ili obrađivača.

Članom 10 ZZPL-a predviđeni su uslovi za obradu ličnih podataka i istim je, između ostalog, propisano da se obrada ličnih podataka može vršiti ukoliko za to postoji pravni osnov u zakonu ili po prethodno dobijenoj saglasnosti lica čiji se lični podaci obrađuju, koja se može opozvati u svakom trenutku.

Ukoliko su ispunjeni uslovi iz člana 10, rukovalac zbirke mora trećoj strani, odnosno korisniku ličnih podataka, na njegov zahtjev dati lične podatke koji su mu potrebni (član 17 ZZPL-a).

Zapisnikom o nadzoru je konstatovano da je medicinski informacioni sistem ,, Heliant“ korišćen suprotno svrsi, da je bio ,,ključ“ za neovlašćenu pretragu ličnih podataka i izuzimanje istih, jer nije određeno kada i pod kojim uslovima direktor KCCG može pristupiti ličnim podacima te vršiti njihovu obradu. Na osnovu utvrđenog činjeničnog stanja, zaključuje se da nijesu donijete mjere zaštite informacionog sistema u smislu čl.24 st.3 Zakona o zaštiti podataka o ličnosti kada se obrada ličnih podataka vrši elektronskim putem, odnosno st.4 istog, jer je rukovalac zbirke ličnih podataka obavezan da odredi koji zaposleni i kojim ličnim podacima imaju pristup, kao i kategorije podataka koji se mogu dati na korišćenje i pod kojim uslovima.

Članom 24 ZZPL-a, propisane su mjere zaštite ličnih podataka radi sprječavanja uništenja, nedopuštenog pristupa, promjene, gubitka, objavljivanja, kao i od zloupotrebe. Rukovalac zbirke ličnih podataka i obradjivač ličnih podataka obavezni su da obijezbijede tehničke, kadrovske i organizacione mjere zaštite. Ako se obrada ličnih podataka vrši elektronskim putem, što je u konkretnom i slučaj, rukavalac zbirke obavezan je da obezbijedi da se u informacionom sistemu ,,Heliant” automatski evidentiraju korisnici ličnih podataka, podaci koji su obrađivani, pravni osnov za korišenje podataka, broj predmeta, vrijeme odjave i prijave sa sistema. Rukavalac je obavezan da odredi koji zaposleni i kojim ličnim podacima imaju pristup, kao i kategorije podataka koji se mogu dati na korišćenje i pod kojim uslovima, kao i da vodi evidenciju o korisnicima ličnih podataka u skladu sa svojim aktom.

Član 27 st. 2 Zakona o pravima pacijenata (,, Službeni List Crne Gore,, br.040/10 od 22.07.2010.), lični podaci i informacije koje je pacijent saopštio nadležnom radniku, uključujući i one koje se odnose na njegovo zdravstveno stanje i potencijalne dijagnostičke i terapijske procedure, kao i podaci iz medinske dokumentacije, predstavljaju profesionalnu tajnu i čuvaju se u skladu sa posebnim zakonom. Zakon o zaštiti podataka o ličnosti, kojim se u članu 9 st 1 tač. 7 definiše da su posebne kategorije ličnih podataka lični podaci koji se odnose na rasno ili etničko porijeklo, političko mišljenja, vjersko ili filozofsko uvjerenje, članstvo u sindikalnim organizacijama, kao i podaci koji se odnose na zdravstveno stanje ili seksualni život; dok je čl.13 st.1 tač.1 određeno da posebne kategorije ličnih podataka mogu obrađivati samo uz izričitu saglasnost lica, koja je u konkretnom slučaju izostala, odnosno članom 13 st.2 istog Zakona, propisano je da se posebne kategorije ličnih podataka posebno označavaju i štite radi sprječavanja neovlašćenog pristupa tim podacima. U konkretnom, nadzorom je konstatovano da nema jasno podijeljene uloge koji korisnik ima pravo da uđe u medicinsku dokumentaciju i istu izuzme.

Razmatrajući navode podnosioca Prigovora, u dijelu koji se odnosi na pristup i izuzimanje podataka iz medicinskog informacionog sistema “Heliant” KC Crne Gore i dostavljanje istih od strane punomoćnika KC Crne Gore na pripremnom ročištu održanom dana 07.02.2024.godine, Savjet Agencije je našao da isti nije osnovan iz razloga što je obrada ličnih podataka pacijenta ,od strane direktora KC CG vršena na način koji nije u skladu sa njihovom namjenom, a što je suprotno članu 2 stav 2 ZZPL-a.

**Uputstvo o pravnoj zaštiti:** Protiv ovog Rješenja može se pokrenuti upravni spor pred Upravnim sudom u roku od 20 dana od dana prijema.

**SAVJET AGENCIJE**

Predsjednik, mr Željko Rutović

**Dostavljeno:**

* Podnosiocu prigovora
* Podnosiocu Inicijative
* Odsjeku za nadzor
* Odsjeku za predmete i prigovore